ʼNux ka xini uʼu ñaʼa ñayiu ñuñayiu mee‑n,
najaʼan koio‑n xa kiʼna nuu mee‑r n‑ka xini uʼu ñaʼa‑i.
Nux ɨɨn nuu n‑ka kuu mee‑n xiʼin ñayiu ñuñayiu n‑kuu,
te juemani ñaʼa koio ñayiu ñuñayiu.
Ko n‑kaxí ñaʼa‑r mee‑n meʼñu ñayiu ñuñayiu,
te ñatuka ka kuu ɨɨn nuu mee‑n xiʼin ñayiu ñuñayiu.
Xijan kuu xa ka xini uʼu ñaʼa ñayiu ñuñayiu mee‑n.
Najaʼan koio‑n tnuʼu n‑jaʼan‑r nuu‑n,
xa kunxaʼnu ka se kuu xtoʼo veʼe dada se xinokuechi nuu‑s.
Xijan kuu xa nux n‑ka xini uʼu ñaʼa ñayiu mee‑r,
dani jini uʼu ñaʼa koio‑i mee‑n.
Nux n‑ka chinuu‑i tnuʼu mee‑r,
dani chinuu koio‑i tnuʼu mee‑n.
Ntdaa xaʼa kada ñaʼa koio‑i mee‑n,
xaxeʼe xa ka jandixa ñaʼa‑n mee‑r.
Duʼa ka kida‑i,
chi ña ka xini‑i Ia n‑tundaʼa ñaʼa mee‑r vaxi.
ʼNux ña n‑kixi‑r te ña n‑jaʼan‑r nuu ñayiu jan n‑kuu,
te ma tekuechi‑i anu mee‑i.
Ko xa n‑kixee‑r,
te vitna ña kuaʼa ka‑i xa dandaʼu ka‑i mee‑i.
Ɨɨn ñayiu,
nux xini uʼu ñaʼa‑i mee‑r,
te dani xini uʼu‑i Taa‑r tuku.
Nux ña n‑kida‑r milagru ñayo ɨnka ñayiu nuncas ña n‑kida n‑kuu,
ma tekuechi‑i anu mee‑i.
Ko vitna,
xa n‑ka xini ñaʼa‑i mee‑r,
te dani xa n‑ka xini‑i Taa‑r tuku.
Xá n‑ka xini uʼu ñaʼa‑i mee‑r,
te dani xa n‑ka xini uʼu‑i Taa‑r tuku.
Duʼa yaʼa,
xa jɨn tnaʼa tnuʼu Ianyuux,
n‑ka chidotnuni seyɨɨ xá n‑kuu kueʼe kuia:
“Meni xavaʼa n‑kida‑r,
ko mee‑i,
n‑ka xini uʼu ñaʼa‑i.”
ʼNa kixi Espíritu Ianyuux,
jaʼan ndaa‑ia xaxeʼe mee‑r.
Ia chindee ñaʼa mee‑n kuu‑ia.
Na nuʼu‑r nuu tuu Taa‑r,
tundaʼa‑r‑ia kixi‑ia.
Nde nuu tuu Taa‑r kixi‑ia,
te jaʼan‑ia xa kuu xandaa.
Te mee‑n tuku,
jaʼan ndaa koio‑n xaxeʼe‑r,
chi nde xa kiʼna nuu xa n‑ka kunduu‑n xiʼin‑r.
ʼXaʼa n‑jaʼan‑r xa maxku kada koio‑n kuechi,
n‑jaʼan‑r xa kunduu naʼi koio ka‑n xiʼin mee‑r.
Kineʼe ñaʼa koio‑s mee‑n veñuʼu ñayiu Israel.
Vaxi hora xa kaʼni ñaʼa koio‑s mee‑n,
te kani ini‑s xa duʼa kuu xa xiaʼan‑s ɨɨn xa doko‑s nuu Ianyuux.
Xaʼa kada koio‑s,
chi ñayo‑s ka xini Taa‑r,
ni ñayo‑s ka xini ñaʼa mee‑r.
Xaʼa xá n‑jaʼan‑r,
xa hora duʼa kada ñaʼa koio‑s mee‑n,
te najaʼan koio‑n xa duʼa n‑jaʼan‑r nuu‑n.
ʼXaʼa ña n‑jaʼan‑r kiʼna nuu,
chi dani n‑xo tuu‑r xiʼin‑n.